"GAUHATI HIGH COURT, AIZAWL BENCH AH INDEPENDENCE DAY VAWI 78-NA LAWM A NI","1595/2024-2025 Aizawl the 15th August, 2024: India ram ropui takin zalenna a hmuhna ni, Independence Day Vawi 78-na chu tukin August 15, 2024 (Ningani) zing dar 8 khan Gauhati High Court, Aizawl Bench, MINECO-ah lawm a ni a. Hon’ble Mr. Justice Nelson Sailo, Judge, Gauhati High Court chuan India Hnam Puanzar pawt parhin 225 Battalion CRPF te chibai buk a chhanglet a ni. He ni pawimawh tak hi Gauhati High Court Judge, Hon’ble Mrs. Justice Marli Vankung in an hmanpui thei a. Dr. H.T.C. Lalrinchhana, Registrar, Gauhati High Court, Aizawl Bench bakah Aizawl Bench-a Registry Officers leh Officials-te, Pi Helen Dawngliani, District and Sessions Judge leh Aizawl District Court-a Judges-te, Pu P. Singthanga, Presiding Officer, Fast Tract Special Court te, Pi Gracy L. Bawitlung, Member Secretary, Mizoram State Legal Services Authority, Pu Samuel Vanlalhriata, Additional Advocate General Mizoram leh Government Advocates te an tel thei a. Mizoram Bar Association hruaitu te, President Pu A.R. Malhotra hovin an tel thei bawk. India ram in ni pawimawh tak kan neih te hi Gauhati High Court, Aizawl Bench-ah urhsun takin kumtinin hman thin a ni. Attachment Loading attachment...",Dated: 15 th Aug 24 11:16 AM,https://dipr.mizoram.gov.in/post/gauhati-high-court-aizawl-bench-ah-independence-day-vawi-78-na-lawm-a-ni